**สนามกีฬาไซตามะ 2002** (ญี่ปุ่น: 埼玉スタジアム2002; โรมาจิ: *Saitama Sutajiamu Nimarumaruni*; อังกฤษ: Saitama Stadium 2002) หรือมักเรียกสั้น ๆ ว่า**สนามกีฬาไซตามะ** (ญี่ปุ่น: 埼玉スタジアム; โรมาจิ: *Saitama Sutajiamu*) หรือ**ไซซูตะ** (ญี่ปุ่น: 埼スタ; โรมาจิ: *Saisuta*) เป็นสนามฟุตบอล

สนามกีฬาไซตามะ 2002 สร้างขึ้นสำหรับฟุตบอลโลก 2002 โดยเฉพาะ เป็นสนามที่ใช้แข่งขันฟุตบอลโดยเฉพาะที่มีขนาดใหญ่ที่สุดในเอเชีย และมักได้รับเลือกให้ใช้เป็นสนามแข่งฟุตบอลนัดเหย้าของทีมชาติญี่ปุ่นนัดสำคัญหลายครั้ง อันเนื่องมาจากความปรารถนาของผู้นิยมกีฬาฟุตบอลเอง ปัจจุบัน สนามกีฬาไซตามะ 2002 ใช้เป็นที่จัดการแข่งขันนัดเหย้าของสโมสรฟุตบอลเจลีก (J. League football clubs) ของทีมฟุตบอลอูราวะ เรดไดมอนส์ (Urawa Red Diamonds)

ที่ตั้ง
-------

ตั้งอยู่ที่เขตมิโดริ นครไซตามะ จังหวัดไซตามะ อยู่ห่างจากสถานีรถไฟอูราวะ-มิโซโนะ (ญี่ปุ่น: 浦和美園駅; โรมาจิ: *Urawa Misono eki*) ใช้เวลาเดินทางโดยการเดินประมาณสิบห้าถึงยี่สิบนาที

การเดินทาง
----------

### รถไฟ

โดยสารรถไฟสายไซตามะลงที่สถานีอูราวะ-มิโซโนะ (ญี่ปุ่น: 浦和美園駅; โรมาจิ: *Urawa misono eki*)

### รถยนต์

หากเดินทางจากพื้นที่โตเกียวใช้ทางด่วนสายโทโฮกุ (ญี่ปุ่น: 東北自動車道; โรมาจิ: *Tōhoku jidōsha dō*) ออกที่อูราวะ (ญี่ปุ่น: 浦和出口; โรมาจิ: *Urawa Deguchi*) ใช้เวลาอีกสิบนาทีก็จะถึงสนาม

ประวัติ
-------

สนามกีฬาไซตามะ 2002 สร้างโดยบริษัทอาซูซะ เซ็กเก [ja] (ญี่ปุ่น: 梓設計; โรมาจิ: *Azusa Sekkei*) โดยเริ่มโครงการใน ค.ศ. 1987 เมื่อแรกได้ออกแบบให้รองรับผู้ชมสี่หมื่นคน ต่อมาขยายเป็นหกหมื่นคน และก่อสร้างแล้วเสร็จในเดือนกันยายน ค.ศ. 2001 เพื่อใช้จัดฟุตบอลโลก 2002 โดยเฉพาะ เมื่อสร้างเสร็จพบว่าจุคนได้หกหมื่นสามพันเจ็ดร้อยคน แต่เนื่องจากเหตุผลในการแบ่งฟากผู้ชม จึงจุคนได้จริงเพียงหกหมื่นสองพันสามร้อยคน ในฟุตบอลโลก 2002 นั้น สนามกีฬาดังกล่าวได้ใช้สำหรับการแข่งขันสี่คู่ รวมถึงคู่ญี่ปุ่นกับเบลเยียมซึ่งแข่งประเดิมเทศกาล กับคู่รอบรองชนะเลิศระหว่างบราซิล-ตุรกี

### การแข่งขันฟุตบอลโลกปี 2002 ที่ใช้สนามแห่งนี้

อังกฤษ ธงชาติอังกฤษ v ธงชาติสวีเดน สวีเดน

|  |  |  |  |  |
| --- | --- | --- | --- | --- |
| 2 มิถุนายน ค.ศ. 2002 รอบแบ่งกลุ่ม กลุ่มเอฟ | **อังกฤษ ธงชาติอังกฤษ** | **1 – 1** | **ธงชาติสวีเดน สวีเดน** | ไซตามะ |
| 18:30 | แคมป์เบลล์ Goal 24' | รายงาน | Alexandersson Goal 59' | สนามกีฬา: สนามกีฬาไซตามะ 2002ผู้ชมในสนาม: 52,721ผู้ตัดสิน: Carlos Simon (บราซิล) |

ญี่ปุ่น ธงชาติญี่ปุ่น v ธงชาติเบลเยียม เบลเยียม

|  |  |  |  |  |
| --- | --- | --- | --- | --- |
| 4 มิถุนายน ค.ศ. 2002 รอบแบ่งกลุ่ม กลุ่มเอช | **ญี่ปุ่น ธงชาติญี่ปุ่น** | **2 – 2** | **ธงชาติเบลเยียม เบลเยียม** | ไซตามะ |
| 18:00 | ซูซูกิ Goal 59'อินาโมโตะ Goal 67' | รายงาน | Wilmots Goal 57'Van der Heyden Goal 75' | สนามกีฬา: สนามกีฬาไซตามะ 2002ผู้ชมในสนาม: 55,256ผู้ตัดสิน: วิลเลียม มัตตุส (คอสตาริกา) |

แคเมอรูน ธงชาติแคเมอรูน v ธงชาติซาอุดีอาระเบีย ซาอุดีอาระเบีย

|  |  |  |  |  |
| --- | --- | --- | --- | --- |
| 6 มิถุนายน ค.ศ. 2002 รอบแบ่งกลุ่ม กลุ่มอี | **แคเมอรูน ธงชาติแคเมอรูน** | **1 – 0** | **ธงชาติซาอุดีอาระเบีย ซาอุดีอาระเบีย** | ไซตามะ |
| 18:00 | เอโต Goal 66' | รายงาน |  | สนามกีฬา: สนามกีฬาไซตามะ 2002ผู้ชมในสนาม: 52,328ผู้ตัดสิน: Terje Hauge (นอร์เวย์) |

บราซิล ธงชาติบราซิล v ธงชาติตุรกี ตุรกี

|  |  |  |  |  |
| --- | --- | --- | --- | --- |
| 26 มิถุนายน ค.ศ. 2002 รอบรองชนะเลิศ | **บราซิล ธงชาติบราซิล** | **1 – 0** | **ธงชาติตุรกี ตุรกี** | ไซตามะ |
| 20:30 | โรนัลโด Goal 49' | รายงาน |  | สนามกีฬา: สนามกีฬาไซตามะ 2002ผู้ชมในสนาม: 61,058ผู้ตัดสิน: Kim Milton Nielsen (เดนมาร์ก) |

บราซิลเข้าชิงชนะเลิศกับเยอรมนีโดยบราซิลสามารถเอาชนะเยอรมัน 2-0 ที่สนามโยโกฮามะ เมื่อวันที่ 30 มิถุนายน 2002

จุดเด่น
-------

* สนามฟุตบอลที่ใหญ่ที่สุดของประเทศญี่ปุ่น
* สนามหญ้าธรรมชาติ กว้างหกสิบแปดเมตร และยาวหนึ่งร้อยห้าเมตร
* ความจุหกหมื่นสามพันเจ็ดร้อยที่นั่ง โดยเป็นที่สำหรับผู้พิการหนึ่งร้อยห้าสิบที่
* มีบันไดเลื่อนเก้าจุด
* มีลิฟต์สิบเอ็ดจุด โดยเป็นของผู้พิการเจ็ดจุด
* มีจอภาพขนาดใหญ่ สูงสิบเมตร ยาวยี่สิบเมตร ติดตั้งไว้สองจอ
* มีระบบไฟส่องสว่างกว่าสองพันดวง
* มีระบบเก็บกักน้ำฝนไว้ใช้
* ผลิตกระแสไฟฟ้าด้วยแสงอาทิตย์ได้

อ้างอิง
-------

1. ↑  การเดินทางโดยรถไฟ
2. ↑  "การเดินทางโดยรถยนต์". คลังข้อมูลเก่าเก็บจากแหล่งเดิมเมื่อ 2011-08-31. สืบค้นเมื่อ 2011-05-08.
3. ↑  Saitama Stadium 2002 (อังกฤษ)
4. ↑  2002 FIFA World Cup Korea/Japan เก็บถาวร 2013-11-02 ที่ เวย์แบ็กแมชชีน (อังกฤษ)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สนามกีฬาไซตามะ 2002**

* เว็บทางการ (ในภาษาญี่ปุ่น)
* ชมบรรยากาศในสนาม (ในภาษาอังกฤษ)